tomron87/hebrew-wikipedia-sentences-corpus huggingface dataset:
כשהם מצליחים להשיג את המסור, מספר ברודרים מתעוררים לחיים ותוקפים את הקבוצה, אך אחד מחברי הקבוצה, יוברט משתמש במסור כדי להכניע אותם.
הקבוצה משתמשת במסור כדי לפתוח את הקומה השלישית שם, הם מוצאים יצור דמוי אנוש שר שיר ערש לתינוק.
הקבוצה צופה בזמן שהיצור לוקח את התינוק לאחד החדרים.
לאחר מכן, הקבוצה עולה לעליית הגג ומוצאת בה מספר עריסות שבכולן נמצאים התינוקות הנעדרים, כשעל פניו של אחד מהם מתחיל לצמוח מקור.
קרוב לשם, חייזר דמוי חסידה נצפה אוכל את מוחו של אי.טי, לאחר מכן משלשל את חתיכות המוח של אי.טי ממקורו לפיו של אחד התינוקות.
הקבוצה מתחילה לירות בחסידה וסאגורה מותקף על ידי אי.טי, שהפך לברודר ולאחר מכן מוכנע על ידי החסידה.
שאר הקבוצה הורגת את אי.טי ולכאורה הורגת גם את החסידה.
הקבוצה עוזרת לסאגורה הפצוע לעמוד על רגליו והוא שואל "אז איך זה מרגיש?".
הקבוצה מבטיחה לו שהוא לא ימות, אבל הוא מתקן אותם ומשיב "לא, התכוונתי, איך זה מרגיש להיות כמוכם.
לצוד מפלצות", מה שחושף שהיחידה נתקלה באירועים כאלו בעבר.
הקבוצה מחליטה שעדיף לא להסביר להוריי התינוקות מה עלה בגורל ילדיהם.
רגע לפני שהקבוצה עוזבת, אחד החברים בה מבחין שהחסידה נושמת ולאחר מכן רומס את ראשה והורג אותה.
לבסוף, הקבוצה מצלמת תמונה בה מופיעה גופתה של החסידה והסרט מסתיים.
בשנות ה-50, משפחה של מהגרים סינים עשירים מגיעה לעיר טורונטו שבקנדה ורוכשת בית שנבנה בסוף התקופה הוויקטוריאנית.
בשנות ה-80, האב והאם מתו והורישו את הבית לבן הגדול, שמעמיד אותו למכירה עשור לאחר מכן ולבסוף נעלם.
במהלך תקופת שהותו בבית, הבן הגדול חווה סיוטים ושיער שהבית רדוף או שנמצאים בו זרים מסתוריים (המילה "חייזר" לא נאמרת בסרט).
כדי להוכיח שהוא לא משוגע, הבן הגדול מציב שתי מצלמות כדי לתעד את ההתרחשויות המוזרות בבית.
בוים על ידי ויראט פל.
נכתב על ידי ויראט פל ואוון דיקסון.
שני צלמי פפראצי ממומבאי, ארנב וסונו מתבקשים לצלם שחקנית בוליוודית מפורסמת בשם טרה.
ארנב שונא סלבריטאים מכיוון שהוא חלם להיות אחד כזה בעצמו, מה שרומז שעבודתו כצלם פפראצי היא הדבר הכי קרוב שיש לו לתחום.
השניים מתגנבים לסט הצילומים של סרטה הבא של טרה, שמופרע לפתע לאחר שמנהלה של טרה זועם על הבמאי מפאת כמות הטייקים ודורש שטרה תצא להפסקה.
לאחר שעזבו את הסרט, ארנב מתגנב לקראוון שלה ומתחבא בארון.
טרה נכנסת לקראוון ביחד עם המנהל שלה, שם הוא מתחיל לפרק אותה.
ארנב חושף את עצמו בטעות לאחר שהוא מוצא בתוך הארון קערה עם פנים אנושיות.
בינתיים, סונו, שנמצא בחוץ, מאזין לשיחת טלפון אותה עורך מנהלה של טרה המצהיר שהיא תכף תתעורר.
ארנב מנסה להיות אמפתי כלפי טרה ומסביר לה שאסור לה לתת לאנשים אחרים לעשות בה כרצונם.
נרגשת מהמילים של ארנב, טרה חושפת שהיא בעצם אנדרואיד ותולשת את פניה, מצהירה שהיא תיקח את פניו של ארנב ותסתתר בעולם כאזרח פשוט.
בזמן שטרה רודפת אחרי ארנב, טרה הורגת את מנהלה, שנרמז שהוא זה שיצר אותה בכך שהיא יורקת חומצה על פניו.
לאחר מכן טרה רודפת אחרי שאר האנשים באולפן.
היא הורגת את במאי הסרט בעזרת תלישת מעיו מגופו ולאחר מכן מחשמלת את השאר בעזרת ברקים אדומים.
לאחר שתלשה את לבו של אחד מהאנשים באולפן, טרה הורגת את סונו בעזרת הוצאת עיניו ממקומן ולאחר מכן הורגת את ארנב ותולשת את זרועותיו ופניו.
טרה ממקמת את פניו של ארנב על שלה ולאחר מכן תוקפת עיתונאים שהמתינו מחוץ לאולפן.
הורוביץ מסביר שהדרך שבה החייזרים נראים הפכה למקובעת אצלנו לאחר פרסום הספר "" מאת , מכיוון שהוא היה האחד שהביא את האפורים לתודעה הציבורית.
הורוביץ ממשיך ומסביר שאותה הדרך היא זו שהובילה אותנו לחשוב שאולי אנחנו לא לבד בייקום ושאולי "המבקרים שלנו לא רוצים בטובתנו".
נכתב על ידי בן טרנר ו.
זאק חוגג את יום הולדתו ה-30 עם אשתו ג'ס, חברו הטוב ביותר לוגאן ומכרים נוספים בצניחה חופשית ממטוס.
רגע לפני הקפיצה מהמטוס, החבורה מבחינה בספינת חלל ובמטוסי קרב שועטים אחריו.
חייזר קופץ מספינת החלל שלו אל עבר המטוס בו החבורה נמצאת לפני שספינת החלל מתנגשת במטוס, מה שגורם לחלק מהנוכחים ליפול ממנו אל עבר מטע תפוזים, אך חלקם לא שורדים את הנפילה.
בזמן שהוא באוויר, זאק מבחין בחייזר שוחט את אחד האנשים.
זאק פותח את המצנח שלו ושורד את הנפילה, אך מגלה שלוגאן, שהיה קשור אליו איבד את ראשו בעקבות פתיחת המצנח.
זאק מתאחד עם ניצולים נוספים ומחפש אחר ג'ס, אך חייזר לפתע תוקף את הקבוצה.
חבריו של זאק נהרגים והאחרון מוצא את גופתה של אשתו, שנהרגה על ידי חייזר קודם לכן.
זאק מצליח לברוח מהמטע, עולה על משאית של חקלאי ודורש שהם יעזבו את המקום.
החקלאי מאיים על זאק שיעזוב את המקום, אך הוא מותקף על ידי חייזר והרובה שברשותו יורה בטעות על ידו של זאק וכורת אותה.
חייזר נוסף תוקף את זאק בעזרת אור שבוקע ממצחו ולאחר מכן נעלם.
זאק מנסה לברוח מהמקום במשאית, אך המשאית לפתע מתרוממת לאוויר כשהוא בתוכה.
בזמן שהחייזרים בתוכה תוקפים את זאק, המצלמה לפתע עוצרת וגורלו של זאק נותר לא ידוע.
בזמן שקטע המציג ספינת חלל מופעל, הורוביץ מסביר לצופים את המשיכה שלו לחייזרים ועצמים בלתי מזוהים, אך אומר שאין לו מספיק ניסיון כדי לחקור אותם.
הסרט לאחר מכן נחתך ומציג שני יוטיוברים בשם ניקו פרינגר וסאם גורסקי שמתפעלים את ערוץ היוטיוב "" בו הם מנתחים אפקטים דיגיטליים.
השניים מסבירים שאם סרטון של חייזרים מוצג בצורה מטושטשת לצופה, הסרטון מאבד מהאמינות שלו.
למרות זאת, השניים מביעים התעניינות בסוגים כאלה של סרטים.
בוים ונכתב על ידי כריסטיאן וג'סטין לונג.
בקי מנהלת פנסיון לכלבים בשם "בית החלומות של הכלבלב" ושומרת בביתה פוחלצים של כלבייה הקודמים.
קבוצת אקטיביסטים למען בעלי חיים מחליטה לשלוח אל הפנסיון של בקי את סטיוארט ואנג'לה, שני חברים בקבוצה, יחד עם כלבו של מיילס (מנהיג הקבוצה), פיקלס (בעברית: חמוצים) על מנת שאלו יתעדו את המקום וידווחו על התעללות בבעלי חיים.
בקי מכניסה את השניים לבית ומראה להם את השירותים שהיא מציעה.
בקי מסבירה שהיא מפחלצת את כלביה מכיוון שהיא לא מסוגלת מבחינה רגשית לקבור אותם.
אחד הכלבים, גרי נעדר, אך בקי מסבירה שיש לה תוכניות אחרות עבורו מכיוון שהוא מת כשניסה להגן עליה.
למרות זאת, בקי מגלה במהרה את תוכניתם של סטיוארט ואנג'לה.
סטיוארט ואנג'לה פוגשים את אחיה של בקי, בו שכמעט ולא מדבר.
בקי מובילה את סטיוארט ואנג'לה אל המרתף, שם הם מגלים לחרדתם שאנשים נוספים באו כדי לדלות מידע על הבית ובקי לכדה אותם ומתכוונת להפוך אותם (בעזרת ניתוח) ליצור הנראה כהכלאה בין אדם וכלב.
מיילס ושאר הקבוצה מתכננת לפרוץ לבית (הם מסרבים להתקשר למשטרה מכיוון שהם לא סומכים עליהם), אך נלכדים על ידי בקי.
בקי משתמשת בשני "כלבים" (הכלאות) בשם גרי ואברהם, שעברו שטיפת מוח על ידה והם טובחים בחברי הקבוצה.
בסוף הסרט, גנב מתכנן לגנוב חבילות שנמצאות מחוץ לביתה של בקי, אך "גרי" הורג אותו.
סרט ביתי ישן מתנגן והורוביץ מסביר שבתקופת המלחמה הקרה, הציבור ראה בחייזרים כ-"פולשים", מפאת הפופולריות של תסכית הרדיו "מלחמת העולמות" מאת אורסון ולס, שגרם להיסטריה המונית.
פרינגר וגורסקי לאחר מכן מספרים על הסרטונים הפרודיים שהם עשו שנועדו ללעוג לחברה "בוסטון דיינמיקס" ובהם נראים רובוטים שעוברים התעללות על ידי בני אדם.
הסרטונים היו כל כך משכנעים עד שאנשים שלחו איומים ברצח לחברי צוות בבוסטון דיינמיקס במחשבה שהסרטונים אמיתיים.
הורוביץ מספר שלמרות שהסרטונים הופרכו, עדיין יש כאלו שמאמינים בהם בלב שלם.
נכתב על ידי מייק פלנגן.
היילי היא אישה שעזבה את בעלה ובתה, מתעדת את עצמה מחפשת חייזרים במדבר מוהאבי.
היילי מראיינת אנשים שטענו שהם ראו אורות בשמיים.
בלילה, היילי מבחינה באור שיורד מהשמיים.
היא הולכת לבדוק את מקור האור ומוצאת ספינת חלל, אליה היא נכנסת.
בספינה, היילי נחתכת ולפתע מכונה מולקולרית צצה ומטפלת בפצעיה.
היילי לומדת שלמרות שהמכונה מטפלת בה, היא מזריקה אל גופה מוטציות מאחר שבתוך הספינה נמצאים בעלי חיים ששמורים בהקפאה קריוגנית במטרה שהחייזרים יוכלו להעתיק את ה-DNA שלהם.
לאחר שהיא מסתתרת מחייזר שנמצא על הספינה, היילי מסיקה שאין לה דרך לברוח החוצה.
המכונה צצה שוב ומטפלת בפצעיה של היילי, ולפתע הספינה מאיצה במהירות האור אל מחוץ לכוכב.
בעקבות המהירות, היילי "נזרקת" ברחבי הספינה ולאחר מכן המכונה צצה ומטפלת בה כל פעם מחדש.
הסרט מסתיים כשהיילי סובלת ממספר רב של מוטציות בגופה (מכיוון שלמכונה אין DNA אנושי במאגר שלה, אלא רק של בעלי חיים ולכן היילי נראית כמעין שילוב מעוות בין בעלי חיים שונים) ונפצעת בשנית, מה שגורם למכונה לרפא אותה שוב וכן הלאה.
הסרט מציג את הורוביץ, פרינגר, גורסקי וכתב בשם בריאן בייקר מעיתון "Superstitious Times".
יוצרי הסרט שילבו קטעים משתי הקלטות לקטע אחד.
בזמן שהם צופים בקטע, המומחים נותנים את חוות דעתם ומתארים את המתרחש.
לאחר שסיימו לדון עליו, הקטע מוצג לצופים.
הסרטון מוצג ללא מלל והמומחים לא יכולים לקבוע האם הוא אותנטי או זיוף.
הסרטון מציג את הבן הגדול של משפחת המהגרים ישן במיטתו בזמן שחייזר נכנס לחדר השינה, מסיר מבטנו של הבן הגדול חפצים דמויי ביצים ולאחר מכן דוחף את המצלמה לגרונו של הבן.
טיילר ג'וזף אנדרוז - איווי.
פיליפ אנדרה בוטלו - סאגורה.
סוזי אוסאג' - שדרנית רדיו.
אשווין מושהרן - המנהל של טרה.
סקיפ הוולנד - סקיפ הטייס.
ג'ף טרנר - אחיינו של סקיפ.
דומיניק סטאר - קופצת ממטוס.
ג'רד טראווינו - המדריך של ג'ס.
מאט טרמל - מדריך פצוע.
פליפה קורטז מונוז - מדריך בטיסה.
נייט שיין - אדם בלי רגליים.
סבסטיאן רד - מדריך בטיסה.
תיאודורה פלנגן - הבת של היילי.
באוקטובר 2023 בפסטיבל הוכרז שסרט שביעית בסדרת "V/H/S" נמצא בפיתוח.
כל אחד מהסרטים הקצרים בעל מוטיב של מדע בדיוני בהשראת סרטים אחרים שהשתמשו המוטיב ועלילתם מתקיימת בחלל החיצון כגון "", "", "", "" ו-"אמיטוויל בחלל".
ג'וש גולדבלום, וג'יימס האריס שימשו כמפיקים.
ההפקה היא תוצאה של עבודה משותפת בין חברות ההפקות "Shudder Original Films", "", "Cinepocalypse" ו-"Studio71".
ביולי 2024, Bloody Disgusting הכריזו שבמאיי הסרט יהיו ג'ורדן דאוני, כריסטיאן וג'סטין לונג, ג'סטין מרטינז, ויראט פל וקייט סיגל.
מייקל שרייבר שימש כמפיק נוסף.
במקור, קייט סיגל תכננה ליצור סרט קצר שיהיה מחזמר.
לאחר שהרעיון נכשל, סיגל רצתה לעשות משהו בהשראת החבובות ואף הציעה לערב את בפרויקט, אך גם רעיון זה נגנז.
בסופו של דבר, סיגל התייעצה עם בעלה, מייק פלניגן והשניים הסכימו כיצד ייראה הסרט הקצר.
האתר Rotten Tomatoes העניק לסרט ציון של 90% טריות על סמך 50 ביקורות.
האתר Metacritic העניק לסרט ציון של 65/100 על סמך 8 ביקורות.
בפסטיבל קומיק-קון ניו יורק בשנת 2024 הוכרז שסרט המשך בשם "V/H/S/8" עתיד לצאת בשנת 2025.
VBScript היא שפת תכנות מבית מיקרוסופט.
זוהי שפת תסריט (script) בעלת תחביר המבוסס על זה של שפת Visual Basic, ואחת הכוונות בעת תכנונה הייתה שכל קוד VBScript תקין יהיה גם קוד Visual Basic תקין.
השפה משמשת בעיקר בסביבות מיקרוסופט השונות, וקיים מפרש שלה רק עבור מערכת ההפעלה Windows.
מפרש השפה ממומש כמנוע Active Scripting, וכחלק מטכנולוגיות Windows Script של מיקרוסופט מאפשרת השפה שימוש ברכיבי ActiveX.
נכון ל־2007, תומכת הגרסה האחרונה של השפה בהגדרת מחלקות, ובביטויים רגולריים.
כמו אחותה הגדולה Visual Basic סובבת VBScript סביב טכנולוגיות COM ו־ActiveX.
כך לדוגמה כל המשתנים בשפה הם מטיפוס Variant, הגישה לאובייקטי ActiveX מתבצעת תמיד דרך ממשק IDispatch, ובמקום ספרייה סטנדרטית לשפה (כמו שקיימת בשפות C ו־C++, לדוגמה) קיים רכיב ActiveX שמספק תפקודיות של גישה לקבצים, ואת טיפוס הנתונים Dictionary - מערך אסוציאטיבי.
מאפיין ייחודי של VBScript, שמבדיל אותה מ־JavaScript, הוא היכולת שלה לפנות לממשקים כפולים מלבד ממשק ברירת-המחדל של מחלקה ברכיב ActiveX.
אף כי מקורה של יכולת זו בשגיאה, השימוש בה התרחב עד מאוד, וניסיון הסרתה גרם לתקלות מרובות בקרב משתמשי השפה, ולכן היא הוחזרה.
זוהי יכולת רבת-עוצמה, ולעיתים קיומה הוא גורם משמעותי בבחירה בשימוש ב־VBScript כשפה לפיתוח על פני החלופות.
כתיבת תסריטים לדפי HTML זהו שימוש הדומה לזה שנעשה בשפת JavaScript, אך התסריטים פועלים רק בדפדפן אינטרנט אקספלורר של מיקרוסופט.
זוהי הסיבה לחוסר הפופולריות שלה בתחום לעומת JavaScript.
כתיבת תסריטי צד-שרת בטכנולוגיית ASP VBScript היא השפה הפופולרית ביותר לפיתוח דפי ASP.
זאת על אף שחסרים בה אלמנטים כגון טיפול בחריגות שקיימים במימוש של מיקרוסופט לשפת JavaScript.
כתיבת תסריטי שירות VBScript משמשת גם כתחליף רב-עוצמה לשימוש בקובצי אצווה של מערכות Windows, מאחר שהיא שפת תכנות לכל דבר, ומאפשרת גמישות רבה הרבה יותר מאשר מנגנון האצווה של Windows.
השימוש הזה נעשה בעיקר על ידי מנהלי רשתות ושרתים.
VH1 (Video Hits 1; סוגנן כ-VH-1 עד 1994) הוא ערוץ טלוויזיה אמריקני בנושא מוזיקה שהוקם בינואר 1985 על ידי Warner-Amex Satellite Entertainment, אז חלק מוורנר קומיוניקיישנס.
VH1 הוא ערוץ-אח לערוץ MTV והוא חלק מרשת ויאקום.
יחד עם עליית הפופולריות של ערוץ MTV, שהיה אז בן 4 שנים, בקרב בני נוער, התחיל ערוץ VH1 להעביר את תשומת הלב אל טרנד הוידאו קליפים.
לעומת זאת, ערוץ VH1 החליט להתמקד על מוזיקה יותר קלה, כולל מוזיקאים כגון אלטון ג'ון, סטינג, דיאנה רוס, בילי ג'ואל, ואניטה בייקר, בתקווה למשוך אנשים בין הגילאים 18 ל-35, ואף מבוגרים יותר.
עד לחודש אוגוסט 2021, פעלו ברחבי העולם שני "פידים" עיקריים של הערוץ: פיד אמריקאי, המשדר לארצות הברית, ופיד אירופי, אשר שידר למדינות אירופה השונות ולחלק ממדינות המזרח התיכון, בהן ישראל.
בעבר פעל פיד ששידר לבריטניה במיוחד ונבדל מהפיד האירופי, אך שניהם הופצו לעולם מאותו מרכז שידור שמקום מושבו בבית ויאקום שבקמדן, בריטניה.
הפיד האירופי של VH1 סיים את שידוריו בתחילת חודש אוגוסט 2021, והוחלף בערוץ MTV 00s.
עד לסגירתו, הפיד האירופי היה ערוץ VH1 היחיד ששידר מוזיקה, זאת מאחר שהוחלט בערוץ האמריקאי לשנות את אופי ותכני הערוץ כך שמשידור מוזיקה הפך הערוץ לערוץ בידור המורכב מתוכניות מציאות ותוכניות בידור.
עם סגירת הפיד האירופי, שהיה האחרון ששידר בעולם תחת המותג VH1, הערוץ זמין לצפייה רק בארצות הברית.
בין השנים 2021-2025, שידר בתדר ערוץ MTV 00s מהרפובליקה הצ'כית, ובתדר של VH1 Classic שידר ערוץ MTV 80s.
בסוף שנת 2025 החליטה רשת MTV העולמית לסגור את כל ערוצי המוסיקה, כולל את השלוחה הצ'כית ואת MTV 80s.
מיד לאחר הסגירה, השלוחה הישראלית של MTV פתחה מחדש את ערוצי MTV 00s ו-MTV Hits, והם זמינים בישראל בלבד.
עם זאת, ערוץ MTV 80s לא שב לפעילות בגרסה ישראלית.
מתחילתו, מותג VH-1 שווק כגרסה המתוחכמת של ערוץ-האח שלו.
נוגן בו יותר מוזיקת ג'אז ומוזיקת קאנטרי מב-MTV.
השדרנים הראשונים שלו היו ותיקי רדיו ניו יורק - דון אימוס, פרנקי קרוקר, וטים בירד - שבניגוד ל-VH-1 ניגנו עד אז בלדות ומוזיקת רית'ם אנד בלוז.
בהמשך הצטרפה אליהם רוזי אודונל.
VH1 שידר אז מוזיקה שהתאימה עד סביבות גיל 40, עם מוזיקאים מאייס אוף בייס, שריל קרואו ושאר זמרים ולהקות בסגנון רוק, ועד אלטון ג'ון, מדונה וסלין דיון, עדיין עם התמקדות בווידאו קליפים.
עד 1996 המשיך VH1 לאותו כיוון כמו ערוץ-האח שלו, MTV, והתמקד בתוכניות שקשורות במוזיקה יותר מאשר בווידאו קליפים.
ככל שעבר הזמן מדד הרייטינג של הערוץ הלך וירד, התוצאה הייתה שהערוץ התחיל להפסיד כסף.
הדברים השתנו בצורה קיצונית מאוד עם עליית התוכנית "פופ-אפ וידאו" ("Pop-up video"), תוכנית מאוד פופולרית שהציגה "טעימות" מקליפים חדשים וחדשות שקשורות במוזיקה.
התוכנית הפכה לתופעה שהופיעה בפרקים של תוכניות טלוויזיה כגון "סברינה, המכשפה הצעירה", "המופע של דרו קארי" ואפילו בפרק מיוחד של "מי רוצה להיות מיליונר" האמריקאי.
באוגוסט 1997 VH1 שוב הצליח מאוד עם הוצאת הסדרה "מאחורי המוזיקה" ("behind the music") שהציגה ראיונות וביוגרפיות של מוזיקאים כוכבים כל פרק על כוכב נפרד.
עד עכשיו שודרו פרקים על מוזיקאים שונים מווירד אל ינקוביק ועד בריטני ספירס עם עוד פרקים שמופקים בקצב מבולגן ולא סדיר.
מעט מאוחר יותר, יצר VH1 סדרה שרצה במקביל לסדרה "מאחורי המוזיקה", שהציגה ביוגרפיות של מוזיקאים שהשפיעו רבות על ההיסטוריה של המוזיקה שאפשר לסווג אותם כ"אגדות" (כמו כן גם מוזיקאים שלא התאימו לסיווג של התוכנית "מאחורי המוזיקה").
עד כה שודרו תוכניות על הדלתות, אריק קלפטון, ג'ימי הנדריקס, ג'וני קאש, ניל יאנג, פינק פלויד, קווין ו-U2.
בשנת 1998 השיק VH1 את התוכנית "דיוות VH1".
בתוכנית משודרים הופעות משותפות של מספר "דיוות".
בתוכנית ההשקה הופיעו סלין דיון, ארית'ה פרנקלין, שאניה טוויין, מריה קארי וגלוריה אסטפן.
הדמויות הבולטות שהופיעו עד היום הם ויטני יוסטון, שר, שאקירה ואלטון ג'ון שהוצג כ"דיוו" בהופעה אחת.
לקראת סוף שנות ה-90, החל VH1 לעבור למוזיקה לבני נוער, יחד עם שינוי הסמליל שלו.
מגוון הופעות רוק הוצגו ב-VH1, וגם וידאו קליפים של רוק אלטרנטיבי ומטאל משנות ה-80 ושנות ה-90. VH1 עבר לרוק מעט יותר כבד עם להקות כגון רד הוט צ'ילי פפרז, פו פייטרס ומטאליקה, והווידאו קליפים שלהם הוספו כל פעם ל-VH1 מיד יחד עם הוצאתם.
בתחילת שנות ה-2000 החל VH1 אפילו להציג קליפים של מוזיקת ראפ.
הסרטונים החדשים ביותר של אמינם, ג'יי-זי וסנופ דוג הוצגו ברצועת הקליפים של VH1 ואפילו נכנסו לרשימת ה-20 המובילים לשנת 2003.
בשנים המוקדמות של VH1 הערוץ היה מעורב בעמותת "הצל את המוזיקה" שהפיקה תוכניות לימוד להעלאת המודעות למוזיקה בבתי ספר מקומיים.
העמותה נוסדה בשנת 1997 ורכשה מספר כלי נגינה כדי לשלב בתוכניות הלימודים שלה.
העמותה עדיין קיימת כיום ב-2006 אבל בפרופיל הרבה יותר נמוך.
בשנת 2003 שינה את ההתמקדות שלו שוב, והציג גם את "לוגו הקופסה".
הערוץ עבר לשדר סגנונות מוזיקה כגון מוזיקת פופ ונוסטלגיות שונות, בדומה לערוץ-האח שלו, MTV.
כמו כן, החל להתמקד בתוכניות מציאות והעלה לשידור מספר רב של תוכניות חדשות.
בשנת 1996 עלתה בערוץ תוכנית האירוח "המופע של רופול" בהנחייתו של אמן הדראג קווין רופול.
התכנית חודשה גם לעונה השנייה, ונחשבה אז כחסרת תקדים, כאשר היא הייתה לאחת מתוכניות האירוח הראשונות שמגיש אותה גיי מוצהר.
בשנת 1999 העלה VH1 לשידור את הסרט המקורי הראשון שלו, סרט הביוגרפיה על sweetwater.
בהמשך השנים הם יצרו עוד תריסר סרטים מקוריים חדשים, כולל סרטי ביוגרפיה על דף לפרד, אם סי האמר וריקי נלסון.
לאחר אין ספור תוכניות ריאליטי, דוקו, ושעשועונים, בשנת 2006 הופקה ברשת סדרת טלוויזיה עלילתית ראשונה, הסיטקום "עכשיו טורי" בכיכובה של טורי ספלינג.
למרות הביקורות החיוביות מצד המבקרים, בוטלה הסדרה לאחר תום העונה הראשונה.
בשנת 2007 שודרה עוד סדרת טלוויזיה, גם היא סיטקום "אני שונא את גיל 30" בכיכובו של ליאם קייל סאליבן.
בדומה לערוצי MTV וניקולודיאון השונים, גם VH1 ייצר ערוצי ספין אוף שונים.
כל הארבעה נסגרו לאורך השנים או שבעלותם הועברה לחברה אחרת (שאינה MTV), ולמעט VH1 Classic, אף אחד מהמוזכרים לא שודר בישראל.
VH1 Country: ערוץ העוסק במוזיקת קאנטרי בלבד.
מותג הערוץ שונה בשנת 2006 ל-CMT Pure Country.
VH1 Soul: ערוץ העוסק במוזיקת נשמה קלאסית וחדשה.
VH1 Uno: ערוץ העוסק במוזיקה לטינית על סוגיה השונים.
ערוץ VH1 Classic הוקם בשנת 1998, וסיים את שידוריו ברחבי העולם באוקטובר 2020 עם ההחלטה לפצלו לשני ערוצים שונים: MTV 80s ו-MTV 90s.
הערוץ עלה לראשונה לשידור בישראל בשנת 2001 במסגרת חברת YES, ולאחר מכן גם במסגרת חברת HOT.
עם סגירתו של ערוץ VH1 Classic, למעשה חדלו להתקיים כל ערוצי הספין-אוף של VH1, בכל העולם.
הערוץ שידר ל-3 אזורים שונים בעולם, בהם ארצות הברית (הערוץ הוחלף בערוץ בשם "MTV Classic"), בריטניה ואירלנד, ואירופה (כולל גם את ישראל).
שידורי VH1 Classic שבאירופה מופצים ממרכז השידור של ויאקום בקמדן טאון שבבריטניה.
בשנותיו הראשונות בישראל, שודר בישראל הערוץ האמריקאי, ובשנת 2004 עם הקמת הערוץ האירופאי הוחלף הערוץ באירופאי.
באפריל 2020, החליטה MTV לסיים את שידורי ערוץ VH1 Classic, יחד עם ערוץ MTV Rocks שיסיים את דרכו גם כן ולהחליפם בערוצי MTV 80s ו-MTV 90s (בהתאמה).
במהלך אותה שנה שודרה ב-VH1 Classic רצועה לילית בשם "MTV 80s Takeover", לצד הרצועות האחרות של הערוץ.
החל בחודש אוקטובר 2020, שידורי VH1 Classic נפסקו כליל למעט שידור הרצועה "MTV 80s Takeover", שמשודרת לאורך כל שעות היום.
במהלך שידורי הרצועה, הוצבו שני סמלים על המסך - האחד של VH1 Classic, והאחר של ערוץ MTV 80s, כהכנת הצופים לערוץ החדש על גבי התדר.
בעוד שערוץ MTV 80s משודר גם ביס וגם בהוט, ערוץ MTV 90s משודר רק בהוט.
הערוץ שודר (כ-VH1 Classic) ומשודר (כ-MTV 80s) ב-YES, HOT ובשירות ה-OTT של הוט, NEXT TV.
אין צפי לעליית הערוץ לשידורי "STINGTV" של חברת יס.
כלל ערוצי MTV שמחליפים את ערוצי VH1 יסיימו את דרכם ביומה האחרון של שנת 2025, כחלק מהחלטת MTV להפסיק לשדר מוזיקה ולהתמקד בתוכניות ריאליטי.
בכך תבוא לקיצה תקופת המוזיקה של MTV, לאחר מחיקת מותגי VH1 לאורך השנים וסגירת כל הערוצים המחליפים את VH1.
הערוץ הועלה בישראל לראשונה במסגרת חברות הכבלים (כיום הוט) בשנת 1997, במקום ערוץ Channel V בתדר שבו נקלט לפני כן ערוץ MTV אסיה.
מאז החלו השידורים הדיגיטליים בהוט ושידורי חברת yes הטלוויזיה בלוויין ועד לסגירתו בחודש אוגוסט 2021, שודר הערוץ בשתי החברות יחד עם חלק מערוצי הספין-אוף.
הערוץ הוחלף בערוץ MTV 00s, המשדר אך ורק מוזיקה מהשנים 2000-2010, כחלק מסדרת ערוצי MTV החדשה (MTV 80s - העוסקת במוזיקה משנות ה-80, MTV 90s העוסקת במוזיקה משנות ה-90).
תיאור מעגלים מתאפשר במספר רמות הפשטה, החל מרמת שערים לוגיים ועד למבנים מוכללים כגון מכונות מצבים, מבנים אריתמטיים, זכרונות שונים וכולי.
מעגלים אלה מכוונים לרכיבים אלקטרונים משולבים: ASIC, FPGA ו-VLSI.
הגרסה הרווחת של השפה היא VHDL-93. לאחרונה יצאה גרסה התומכת גם במעגלים אנלוגיים הנקראת VHDL-AMS.
השפה פותחה ביוזמה של משרד ההגנה האמריקאי בשנות השמונים כשיטה לתיעוד של תכנוני מעגלים ספרתיים מורכבים וגדולים.
כיום הגוף המרכזי שממשיך לעדכן את התקן הוא IEEE כתקן IEEE-1076. בשנים שקדמו לפיתוח השפה נעשה שימוש בכלי תכנון גרפיים, בהם המהנדס בוחר רכיבים אלקטרוניים, ממקם אותם בשרטוט ומחבר ביניהם לקבלת מעגל רצוי.
תהליך זה הוא תהליך הנעשה בצורה ידנית.
בשלב מסוים נעשו שרטוטים אלו מורכבים, מסובכים ובעייתיים מבחינת התאימות בין תכנונים שונים והתעורר הצורך בפיתוח כלי מחשב אוטומטיים אשר מסוגלים למדל את התכנונים או לתרגמם לרשימות (Netlist) של רכיבים והחיבוריות ביניהם.
המעבר לשפה ממוחשבת סלל את הדרך לפיתוח כלי סימולציה וסינתזה אוטומטיים.
כפועל יוצא, התאפשר פיתוח שיטתי של כמות רכיבים גדולה מאוד (מיליוני, ואפילו עשרות מיליוני שערים), הממוקמים על גבי שבב יחיד ומזעור הרכיבים המכילים מיליוני שערים לוגיים על גבי פיסת סיליקון בגודל של מילימטרים בודדים.
השפה ירשה בתחבירה הגדרות אובייקטים משפת ADA.
ההבדל העיקרי בין שפת חומרה לשפת תוכנה הוא, שבשפת חומרה כל שורות הקוד מתבצעות באופן מקבילי ולא באופן סדרתי, כמקובל בשפות תוכנה.
כלומר, באופן כללי בשפות חומרה אין משמעות למיקום הביטוי בקוד.
כאשר מדובר בביצוע כוונה היא לסימולציה בלבד, ובתהליך הסינתזה לביטוים יש משמעות מערכתית/מבנית, הם מייצגים מבנים סיפרתיים לוגיים.
התקן הנוכחי של השפה מציב אותה בכלל השפות מונחות העצמים.
רוב המבנים של השפה נועדו למידול ובניית סביבות סימולציה (ולא לסינתזה של מעגלים).
דוגמה לכך היא טיפוס זמן, ומאפשר הגדרת אילוצים שונים המערבים אילוצי זמן.
קיימת תת-קבוצה של VHDL המאפשרת כתיבת מבנים לסינתזה.
תת-קבוצה זאת נתמכת על ידי יצרני כלי-תכנון (EDA) רבים המשמשים את תחום המעגלים המשולבים.
VHDL היא שפה "גדולה", המקנה למשתמש בה יכולות רבות ומאפשרת בקלות יחסית לכתוב ולתחזק תכן בגדלים שונים מהקטן ביותר (מספר שערים לוגיים) ועד גדול ביותר (מעבד לדוגמה), לשלוט בתכונות המערכת על ידי מנגנון מפותח של פרמטרים Generic.
השפה המתחרה כיום בשפת VHDL היא Verilog, הנפוצה מעט יותר לעומת VHDL בארצות הברית ובפרט בעמק הסיליקון.
במזרח אסיה ובאירופה VHDL נפוצה יותר.
בישראל משתמשים בשתי השפות באותה מידה.
תהליך התכנון בשפת VHDL כולל את רוב השלבים המסורתיים של תכן ספרתי: בניית הארכיטקטורה של המערכת, הגדרת יחסי גומלין בין החלקים המבצעים לבין החלקים המבקרים בתוך המערכת, כתיבת קוד, סימולציה וסינתזה.
לרוב נכתב הקוד בעורך פשוט (כגון Emacs) קיימים גם כלים המשלבים מהדר יחד עם כלי כתיבת הקוד.
ישנם כלים המאפשרים תכנון באמצעות כתיבת קוד ושילוב תכנון גרפי באותו הפרויקט.
כלים אלה מתרגמים תכנון גרפי לקוד VHDL.
הקוד לשער AND פשוט ב-VHDL ייראה כך :
-- ייבוא של std_logic מתוך ספריית IEEE
--מרבב ברמה של שערים לוגיים :
--המרבב באמצעות חוצץ של מצב שלישי:
-- הבורר יעביר את הכניסה A או B ליציאה X בהתאם לערך של S :
-- דרך נוספת על ידי שימוש ב with :
-- כתהליך שיתעדכן עם כל שינוי באחד הכניסות בעזרת case:
VDMSound היא תוכנה אשר מאפשרת הפעלת משחקי דוס במערכות NT, שנוצרה על ידי ולאד רומסקאנו.
רוב משחקי הדוס אינם פועלים כראוי במערכות הפעלה אלו (למשל, צליל מקוטע או איטיות מוגזמת).
התוכנה מבצעת אמולציה חלקית של דוס וחומרת צליל (בין היתר Adlib ו-MPU 401 שהוא סטנדרט General MIDI עבור דוס).
פיתוח התוכנה הופסק באמצע, ומשחקים רבים עדיין לא עובדים או עובדים לאט מדי.
משחקים עם מנגינה בפורמט MIDI (הניגון נעשה בזמן אמת בעזרת סינתיסייזר) עובדים מהר יותר ממשחקים עם מנגינה מוקלטת או מבוססת דגימות (פורמט השמור בדרך כלל לאמיגה).
כיום DOSBox מבצעת עבודה דומה למדי לזו של VDM Sound, ולמרות שהאמולציה בה מלאה (לא רק חומרת צליל וסביבת עבודה), היא מהירה למדי ועובדת עם מספר רב יותר של תוכנות ומשחקים.
למעשה דוס בוקס מכילה בתוכה חלקי קוד הנכתבו במקור עבור VDMS.
עם זאת, VDMS עלולה להיות מהירה יותר בגלל האמולציה החלקית.
גם תוכנות כגון Vdmware / Virtual PC טובות להפעלת משחקי דוס, אך הן דורשות מספר הכנות כגון התקנת מערכת הפעלה וירטואלית שלמה על המחשב.
השימוש בהן נעשה הכרחי רק כאשר המשחק הספציפי אינו עובד כלל עם התוכנות הנ"ל.
VCR (ראשי תיבות של "Video Cassette Recording"; הקלטה בקלטת וידאו) היה פורמט לקלטות וידאו ביתיות, שיוצר על ידי חברת פיליפס.
פורמט זה היה הראשון ששווק בהצלחה לבתים פרטיים.
הפורמט יצא בשנת 1971, וזכה לעדכון בשנת 1976 תחת השם VCR-LP (VCR-Long Play).
הוא התבסס על טכנולוגיה אנלוגית של סרטים מגנטיים בני חצי אינץ' (12.7 מ"מ).
על קלטות הווידאו בפורמט ה-VCR ניתן היה לבצע הקלטות שארכן 30 דקות, 45 דקות או 60 דקות.
מכשירי ההקלטה שתמכו בפורמט זה היו יקרים למדי; מכשיר N1500 עלה 600 לירות שטרלינג באנגליה, נכון לשנת 1971. כאשר יצא פורמט VHS בשנת 1976 הוא זכה לפופולריות גבוהה בהרבה על פני ה-VCR שקדם לו.
בסוף שנות השבעים ניסתה חברת פיליפס להוציא פורמט חדש בשם וידאו 2000, אולם גם פורמט זה לא הצליח להתחרות בפורמט VHS.
vBulletin היא מערכת פופולרית להקמת פורומים באינטרנט הכתובה בשפת התכנות PHP ומשתמשת בבסיס נתונים מסוג MySQL.
המערכת פותחה בשנת 2000 על ידי חברת Jelsoft Enterprises.
בשנת 2007 נרכשה החברה על ידי Internet Brands.
מלבד מערכת פורומים, vBulletin מספקת בנוסף מערכת לניהול תוכן, מערכת בלוגים ויישומונים לסמארטפונים ולפייסבוק.
בשנת 1999, ג'יימס לים וג'ון פרסיוול פיתחו מערכת פורומים לשימוש פרטי.
עם הזמן עלתה הפופולריות של המערכת, וביחד עם פריצת האינטרנט לקהל רחב יותר בעולם, נוצר ביקוש לרכישת המערכת.
בעקבות זאת, בשנת 2000 הקימו השניים את החברה Jelsoft, שיכתבו את המערכת ומכרו רישיונות שימוש בה.
מערכת זו הייתה vBulletin 1. עם השנים, ג'יימס לים וג'ון פרסיוול גייסו עובדים נוספים והחלו לפתח את המערכת ולהרחיבה.
בשנת 2007 נרכשה החברה על ידי Internet Brands, ומייסדה, ג'ון פרסיוול החליט לפרוש סופית מפיתוח המערכת.
זמן לא רב לאחר מכן פרש גם מייסדה השני, ג'יימס לים.
בשנת 1999, ג'יימס לים וג'ון פרסיוול הריצו לראשונה מערכת פורומים שכתבו בשפת Visual Basic.
לאחר כשנה הבינו השניים שהמערכת אינה עומדת בעומס המשתמשים ולכן החליטו לשכתב את המערכת לשפת PHP שהייתה ידידותית יותר, חכמה יותר ומהירה יותר.
עם נטישת Visual Basic לטובת PHP, שם המערכת נותר במקומו ללא שינוי עד היום.
בסוף שנת 2016 יצאה גרסת הבטא הראשונה של vBulletin 5. עיקר השינויים במערכת הם מערכת "אהבתי" הדומה למערכת ה"לייקים" בפייסבוק, מערכת התראות אשר מתריעה למשתמש בעת ציטוטו, הוספת האפשרות להגיב לתגובה בדומה לאתרי חדשות שונים וסידור אזור התגובה מחדש.
בשנת 2009 vBulletin הכריזה כי רכישת רישיון לגרסה 4 תהיה בעלות חד פעמית עד אשר תצא גרסת הדור הבא (גרסה 5).
זאת בניגוד למדיניות הקודמת בה היה צורך לחדש את הרישיון בעלות סמלית נוספת מדי שנה.
בתחילת 2012 הכריזה כי החל מגרסה 4.2 לא תמשיך לתמוך בגרסאות הישנות של אינטרנט אקספלורר, הדפדפן של מיקרוסופט, בדומה למתחרות.
הדפדפנים הנתמכים רשמית הם: אינטרנט אקספלורר (החל מגרסה 8), פיירפוקס (החל מגרסה 3), ספארי ואופרה.
במחצית השנייה של 2012, לאחר חודשים רבים של המתנה ושמועות, נחשפו פרטים מעטים אודות גרסת הדור הבא, vBulletin 5, ומספר תמונות ראשוניות של המערכת.
על פי השמועות, בסיס המערכת שוכתב מחדש לאחר שנים רבות בהן המערכת רק הורחבה אך לא עברה אופטימיזציה ליעילות.
בסוף שנת 2011 קמה קהילת תמיכה ישראלית למערכת.
הקהילה סיפקה שלל מודים ותוספים שונים למערכת ללא תשלום אשר תוכנתו במהלך השנים על ידי המתכנת.
לאחר מספר חודשים הוחלט על ידי המתכנת ועוזרו לסגור את הקהילה מסיבות שונות.
לאחר הסגירה התוספים ממשיכים להיות מופצים ברשת ללא תשלום.
הכרת הקהילה על ידי vBulletin
האתר (vBulletin-il) היה מוכר לידי חברת vBulletin אך הוא לא היה רשמי.
כעקרון, אותה מערכת הפעלה ואותם יישומים ותוכנות יכלו לרוץ על כל מחשבי הסדרה, ובכך לשמר השקעת לקוח בפיתוח תוכנה והכשרת עובדים, תוך שדרוג מערכות המחשב.
רוב המחשבים בסדרה הוגדרו כ"מיני מחשבים" ואפשרו לארגונים קטנים ובינוניים, במיוחד לאחר הצגת ה-VAXCluster (חיבור מספר מחשבים בתצורת אשכול מחשבים), להשיג שרת בעל יציבות, אמינות ועוצמת מחשוב כשל מחשב מרכזי, ללא העלויות הכרוכות באחזקת מחשב מרכזי (שדרש אולם מיוחד ומערכת קירור) ותוך גמישות תפעולית.
בפני ארגונים גדולים פתחו מחשבי VAX אפשרות להציב מחשב ברמת המחלקה או הסניף (לכן שווק המחשב גם כ"מחשב מחלקתי"), להשיג ביזור וגמישות ולשחרר את המחלקות מהתחרות על משאבי המחשב המרכזי.
בעוד המחשב המרכזי היה מיועד לעיבוד באצווה, ייועדו מחשבי VAX לעבודה מקוונת.
חברת דיגיטל הייתה ריכוזית ביותר.
מערכת ההפעלה VMS הייתה מערכת הפעלה קניינית ולא פתוחה ורוב היישומים למחשבי VAX, חומרה, תוכנה, תקשורת וציוד היקפי, פותחו על ידי דיגיטל ישירות או תחת רישוי של דיגיטל.
באמצע שנות ה-90 גברו מערכות מבוססות מעבדי אינטל ומערכת הפעלה חלונות ומכונות יוניקס על שרתי VAX בשל עלותן הזולה באופן משמעותי ופתיחותן לפיתוח חופשי של יישומים.
זאת אף על פי שבמשך שנים רבות לא הצליחו מערכות אלה להשיג יציבות ואמינות כשל מחשבי ה-VAX.
החל מ-1992 הוחלפו מחשבי VAX במחשבים מסדרת Alpha, המבוססים על מעבד ייעודי.
ב-1998 נרכשה דיגיטל על ידי קומפאק שנרכשה יותר מאוחר על ידי חברת היולט פקארד.
עובדות אלה גרמו להפסקת השימוש במחשבי VAX בסוף שנות ה-90.
ב-25 באוקטובר 1977 הוכרז מחשב VAX 11/780. שם המחשב נגזר מ-11-PDP, טיפוס המחשב הקודם של דיגיטל בגרסתו המתקדמת ביותר.
המחשב התבסס על מילה בת 32 ביט (לעומת 16 ביט של ה-PDP) עם מרחב כתובות של 32 ביט וזיכרון פנימי בגודל 8M.
במחשב כבר הייתה יציאת תקשורת נתונים ייעודית לתקשורת עם מחשבי VAX אחרים שנקראה CI (Computer Interconnect).
לימים תשמש יציאה זו לתמיכה ב-VAXCluster.
אפיק הנתונים, תווך העברת הנתונים המרכזי במחשב (ה-bus) היה, כמו במחשבי PDP, תווך ה-Q-Bus, ששירת את מחשבי הסדרה עד אמצע שנות השמונים.
למחשב נודעה חשיבות כמדד תקני למדידת ביצועים.
הוויכוח על הבדיקה, שכונה "War of Benchmarks" נמשך לאורך השנים הראשונות של שנות ה-80.
מיקרו-וקס הייתה תת-סדרה של מיני-מחשבי VAX בדגש מזעור.
השקת תת-הסדרה באוקטובר 1984 היוותה שינוי מהותי במבנה המחשב.
מיקרו-וקס 1 היה ניסוי טכני שבו לא הועברה כל ארכיטקטורת המעבד הטרנזיסטורי של ה-VAX למעבד בטכנולוגיית VLSI וחלק מלוגיקת המעבד הופעלה באמולציית תוכנה.
פריצת הדרך המשמעותית חלה עם השקת מיקרו-וקס II במאי 1985, שהתבסס על המעבד MicroVAX 78032 (נקרא גם DC333) ופתח תת-סדרה של מחשבים קטנים יותר, שנזקקו לשטח רצפה קטן יותר ומערכות קירור פשוטות יותר ומחירם היה זול יותר.
מיקרו-וקס II היה מחשב המיקרו הראשון שהתבסס על המעבד פורץ הדרך MicroVAX 78032, המעבד הראשון שכלל את כל ארכיטקטורת VAX על VLSI והמעבד הראשון בעולם שכלל יחידת ניהול זיכרון משולבת בחומרת המעבד, לטיפול יעיל ומהיר בזיכרון וירטואלי.
מחשבי המיקרו-וקס המשיכו להסתמך על Q-Bus (עם הרחבה ל-22 ביט) כתווך תקשורת הנתונים המרכזי.
הדור הבא של המיקרו-וקס II היה מיקרו-וקס 2000 "TeamMate", שהושק בפברואר 1987, שההתפתחות בטכנולוגיות הייצור של המעבדים ורכיבי הזיכרון אפשרו מכירתו במחיר זול יחסית.
המחשב נארז הן במארז שרת והן במארז שולחני.
על מיקרו-מחשב זה התבססו גם תחנות עבודה בעלות מסך גרפי.
בשנת 1987 הושקה סדרת המיקרו-שרתים 3100 שהיוו שרתי רמת-כניסה למגוון שימושים ויישומים ונארזו במארזים שולחניים.
תת-הסדרה אפשרה רכישת מחשב VAX המסוגל להריץ את מערכת ההפעלה VMS או ULTRIX (גרסה קניינית של DEC ליוניקס) ואת כל היישומים שנכתבו עבור מחשבי VAX גדולים וותיקים יותר, במחיר זול יחסית.
ניתן היה לחבר מחשבים אלו ל-VAXCluster על גבי הרשת ולהנות משיתוף משאבים עם שרתים גדולים או בתצורה של רשת מחשבים.
מחשבים חזקים יותר ויותר יצאו בגרסאות במספור מ-10 ועד 90 (ולאחר מכן עד 98) עד שנת 1996. במחשבים האחרונים בסדרה החליף סטנדרט תעבורת הנתונים SCSI את ה-Q-Bus.
המחשבים בגרסאות המתקדמות יותר 3300, 3400 ו-3500 נוצרו בתצורת שרת והיוו מיקרו-שרתים מחלקתיים שנועדו להתחרות עם שרתי IBM AS/400.
תת-סדרה 4000 שהוכרזה ב-1988 יועדה לשרתים ברמת כניסה ושרתים בינוניים.
בסדרה זו הציגה דיגיטל את ממשק תקשורת הנתונים DSSI (Digital Storage Systems Interconnect).
הממשק שימש להעברת נתונים בין המחשב למארזי דיסקים וכן לחיבור מחשבים ומארזים לתצורת VAXCluster בקצב של 32Mbit לשנייה.
צעד נוסף שנועד לייעול הטיפול בתעבורת נתונים היה הכנסת מעבד ייעודי לתעבורה בטכנולוגיית RISC.
גם המחשבים בתת-סדרה זו נועדו להתחרות ב-IBM AS/400..
ב-1984 החליטה דיגיטל להחליף את משפחת ה-VAX-11/780 במשפחה חדשה ליישומים ברמת כוח המחשוב העליונה.
בינואר 1986 הוכרזה סדרה 8800 המשופרת, בעלת מעבד בעל זמן מחזור של 22.22MHz, גישה מהירה יותר לזיכרון הפנימי ו-64K של זיכרון מטמון.
היה זה מחשב ה-VAX הראשון שתמך בליבה בעלת שני מעבדים.
המחשבים המתקדמים בתת-סדרה זו, בפרט תוך ניצול השימוש בתצורת אשכול, שווקו כתחליף למחשב מרכזי.
8974 ו-8976 היו למעשה אשכולות (VAXClusters) של 8700 שנמכרו כמכלול עבור יישומי מחשוב מרכזיים.
החל מ-1988, השדרה המרכזית של מחשבי VAX ליישומים המצריכים כוח מחשוב בינוני-גבוה ומשימות קריטיות הייתה תת-סדרת ה-6000. מחשבים אלה נועדו להחליף את מחשבי ה-8000 ונמכרו לרוב בזוגות, בתצורת VAXCluster לשם גיבוי הדדי.
באוקטובר 1989 הכריזה דיגיטל על מחשב מרכזי מתוצרתה, VAX 9000, שיועד להוות תחליף למחשבים מרכזיים, עוצמתו הייתה 100 MIPS, כלומר פי 100 יותר חזק מ-VAX 11/780. אולם היה זה מוצר כושל שרק יחידות מועטות ממנו נמכרו.
המחשב האחרון בסדרת VAX היה VAX 7000 (או VAX 10000), המכונה החזקה ביותר בסדרה, בעלת מעבד של 90.91MHz וזיכרון בנפח המעשי המקסימלי של ארכיטקטורת VAX בת ה-32 ביט, 3.5GB.
ייעודה של תת-הסדרה היה באפשרות גישה למארזי-ענק של דיסקים (Data center).
כיוון שהמחשב הוכרז ב-1992, שנה בלבד לפני הכרזת שבב ה-Alpha, הוא הצליח להמכר רק לאחר שמעבדו שודרג למעבד ה-64 ביט החדש ונמכר כ-DEC7000 או DEC10000.
בשנת 1983 החלה דיגיטל לשווק את VAXCluster, פתרון לחיבור מספר מחשבי VAX לאשכול מחשבים שנתמך הן בחומרת המחשבים והן במערכת ההפעלה VMS.
היה זה פתרון האשכול המסחרי הראשון והיווה את אחת מפריצות הדרך המשמעותיות ביותר ומכפיל ערך לסדרת מחשבי VAX.
אשכול כלל מחשבים ומארזי דיסקים, תוך הגנה מפני כתיבה משותפת על ידי מנגנון נעילות מתוחכם.
VAXCluster תמך במחשוב מקבילי תוך שימוש של מחשבים נפרדים באותו עותק של מערכת ההפעלה, שיתוף קבצים וציוד היקפי.
מטרת הפתרון הייתה להעניק למשתמש עיבוד מקבילי תוך שמירה על אמינות המידע.
בפרט אפשר VAXCluster זמינות מחשוב (UpTime) ליישומים קריטיים, כיוון שאפשר הורדת מחשבים לתחזוקה בדירוג מבלי להשבית את המערכת כליל.
כמו כן אפשר מתן עוצמת מחשוב של מחשב מרכזי בעלות מופחתת וגמישות הקצאת משאבי מחשוב לצרכים שונים (כגון הפרדת הטיפול בבקשות לקוח מגישות למסד נתונים), תוך ניצול מספר מחשבי מיני קטנים יחסית.
המוצר VAXcluster נקרא כיום VMScluster והוא חלק ממערכת ההפעלה OpenVMS השייכת לחברת היולט פקארד.
התקן הקלט/פלט המרכזי של כל מחשבי ה-VAX היה מסוף VT100 וממשיכי דרכו שסיפקו קלט/פלט תווי רציף, בתקשורת טורית.
כמו כן הוצגו בסוף שנות ה-80 תחנות עבודה גרפיות (VAXStation) שהיו מחשבי מיקרו VAX בעלי צג גרפי שיכלו לעבוד כמחשב עצמאי, כמחשב חבר ב-VAXCluster או כלקוח מול שרת מרכזי.
בנוסף תקשרו מחשבי VAX עם מגוון ציוד היקפי ייעודי שרובו ככולו יוצר על ידי חברת דיגיטל.
פעולות מסוימות בהפעלת המחשב יכלו לבוא לידי ביצוע רק באמצעות מסוף ייחודי (שנקרא "קונסול") וחובר ישירות לגוף המחשב.
במהלך שנות השמונים וראשית שנות התשעים היו מחשבי VAX המחשבים המחלקתיים הנפוצים ביותר בישראל.
הם שימשו כמעט בכל שימושי צה"ל ומערכת הביטחון הישראלית, כמעט בכל מחלקות משרדי הממשלה, בעסקים פרטיים וציבוריים, בבתי חולים, מוסדות חינוך ואוניברסיטאות, במפעלים, במשרדי עורכי דין ורואי חשבון ועוד.
לרבים מהן היה זה המחשב הראשון.
סניף דיגיטל ישראל היה מצטיין עולמי במכירות וקבוצת משתמשי דיגיטל (דקו"ס) ישראל הייתה קהילה שוקקת חיים שמנתה נציגים כמעט מכל יחידות המחשוב במשק הישראלי.
במסגרת המלחמה הקרה הוטל אמברגו על ידי ועדת תיאום הייצוא של המערב, CoCom, על מכירת טכנולוגיית מחשוב 32bit למדינות ברית ורשה.
עם זאת, מספר מחשבי VAX-11/780 הצליחו להגיע לגורמים מעבר למסך הברזל.
מדעני מחשב ומהנדסים מן הגוש המזרחי ביצעו הנדוס לאחור והצליחו לייצר "שיבוטים" של מחשבי VAX-11/780 ולאחר מכן גם של מחשבי מיקרו-וקס.
כך למשל היה ה-KFKI TPA-11/580 ההונגרי, ה-Robotron RVS K 1840 המזרח גרמני, SM 52/12 מצ'כוסלובקיה ו-SM 1700 מברית המועצות.
הניסיונות להשגת המחשבים על ידי הגוש המזרחי פרנסו מספר תעלולים כגון כתובת בכתב קירילי על גבי CPU של מיקרו-וקס, אותה כתבו מהנדסי דיגיטל כמסר לרוסים "כאשר אתם משקיעים בגנבה - תגנבו מהטובים ביותר"
VEF ריגה (בלטבית: VEF Rīga) היא קבוצת כדורסל לטבית מהעיר ריגה, המתמודדת בליגת העל הלטבית, ליגת VTB ובליגת האלופות בכדורסל.
הקבוצה הוקמה שנת 1929. לאחר סיפוחה של לטביה לברית המועצות השתתפה בליגה הסובייטית, בה הגיעה למקום השלישי בעונות 1959/60, 1965/66, 1990/91. עד להתפרקות ברית המועצות הקבוצה הפסיקה להתקיים בשנת 1992. בשנת 2007 הוקמה הקבוצה מחדש והחלה לטפס לצמרת הליגה הלטבית וזכתה בשלוש אליפויות רצופות.
בעונת 1991/92 השתתפה הקבוצה בגביע ספורטה והודחה על ידי קבוצת אולימפיה ליובליאנה בשלב השני של המוקדמות.
במסגרת הליגה הבלטית, הקבוצה משתתפת מאז עונת 2007/08. ובנוסף השתתפה בליגת VTB מאז הקמתה ועד לעונת 2018/19. במקביל החלה הקבוצה להשתתף במפעלים אירופאים של היורוצ'לנג' והיורוקאפ.
בעונות 2011/12, 2013/14 השתתפה הקבוצה במוקדמות היורוליג ולא הצליחה להגיע לשלב הבתים.
מאז עונת 2009/10, מארחת הקבוצה ב"ארנה ריגה" שהוקם בשנת 2008 ומכיל 12,500 מקומות ישיבה.
בשנים 2019–2022 הקבוצה זכתה ברצף באליפות הליגה הלטבית.
בתקופה זו מארקס מייריס היה בין כוכבי הקבוצה ופעמיים זכה בתואר MVP של הפלייאוף.
בעונת 2020/2021 בליגת האלופות בכדורסל הקבוצה הגיע לשלב הבתים.
VBA (ראשי תיבות: Visual Basic for Applications, ויז'ואל בייסיק ליישומים) היא שפת תכנות מונחה-אירועים ותסריט דינמית ומימוש ודיאלקט של חברת מיקרוסופט לשפת Visual Basic 6, הכוללת סביבת פיתוח משולבת (VBE).
שפה זו מאפשרת הרחבת היכולות של תוכנה קיימת מעבר למה שקבע המפתח שלה, באמצעות יצירת סקריפטים לתוכנה בזמן ריצה.
שימוש נפוץ בתוכנה זו נעשה בחבילת האופיס של מיקרוסופט: וורד, אקסל ואקסס, וגם בפרוז'קט וויז'יו.
חברות צד שלישי יכולות לספק באמצעות ה-VBA תוספות (Add-ins) המרחיבות את היכולות של התוכנות המקוריות באמצעות טכנולוגית COM.
חברות תוכנה יכולות לרכוש רישיון ממיקרוסופט להוסיף את השפה וסביבת הפיתוח שלה לתוכנה שהן מפתחות.
שפת VBA היא שפת תכנות ויזואלי מפורשת, מונחת אובייקטים ואירועים, ובעלת טיפוסיות חלשה.
שפת ה-VBA מאפשרת יצירת פונקציות מוגדרות בידי משתמש (UDF), אוטומציה של תהליכים, גישה ל-Windows API, ועוד פונקציונליות ברמה נמוכה באמצעות ספריות קישור דינמיות (DLL).
שפה זו מחליפה ומרחיבה את היכולות של שפת הסקריפטים הקודמת כמו ה-Word WordBasic.
ניתן להשתמש בה כדי לשלוט בהיבטים רבים של היישום המארח, כולל מניפולציה לממשק משתמש כשינוי תפריטים וסרגלי כלים, ועבודה עם טופס משתמש מותאם (הכלול בסביבה) או הצגת תיבות דו-שיח.
קוד שנכתב ב-VBA מהודר לשפת ביניים קניינית הנקראת P-קוד (קוד ארוז), שבו היישום המארח (Access, Excel, Word, Outlook, and PowerPoint) מאחסן את קוד הביניים כזרם נפרד, במבנה אחסון של קובץ COM עצמאי, במסמך של התוכנה המריצה.
ולאחר מכן קוד הביניים מורץ באמצעות מכונה וירטואלית, שמתארחת בתוכנת היישום המארח.
אף שניתן לקמפל את הקוד, ניתן להריץ את הקוד ללא קימפול, ואף לשנותו תוך כדי הרצה של התוכנה, מבלי לעבוד למוד תכנותי.
דבר שמאוד נוח וידידותי לכותב הסקריפטים.
למרות הדמיון שיש לשפת VBA לניבים שונים של BASIC, היא תואמת רק ל-VB, שניתן לייבא ממנו באופן ישיר מודולים ומחלקות, אשר חולקים את אותם ספריות ומכונה וירטואלית.
השפה יכולה לעבוד רק עם אובייקטים של תוכנה שנכתבה בגישה של תכנות מונחה עצמים.
VBA היא תוכנה קניינית של מיקרוסופט ואיננו תקן פתוח.
השפה כוללת עורך Visual Basic (VBE), הכולל עורך לכתיבת קוד עם בדיקת תחביר, כלי לעיון באובייקטים, כלים לניפוי קוד, טופס ופקדים לתכנות ויזואלי, וסביבת ארגון מודול קוד.
באמצעות סביבה זו מתכנתים יכולים לכתוב קוד לנפות אותו ולעיין באובייקטים הנגישים למערכת: של השפה המארחת, של DLL-ים שנוצר קישור אליהם, ושל קוד שכתב המשתמש עצמו.
כפי שהשם מרמז, ה-VBA קשור קשר הדוק ל-Visual Basic ומשתמש בספריית זמן ריצה של Visual Basic, אבל הדבר נעשה בהפעלת קוד ביישום מארח ולא כתוכנה עצמאית, בדרך דומה לפעולה של JavaScript בדפדפן האינטרנט.
עם זאת, הדבר מאפשר להשתמש בשפה כדי לשלוט ביישום אחד למשנהו באמצעות אוטומציית OLE.
לדוגמה, ניתן ליצור באופן אוטומטי מסמך וורד מתוך דוח אקסל, אשר נאספו באופן אוטומטי על ידי Excel, מחיישני תצפית שהשתתפו בסקר, ניתן להוסיף פונקציות משתמש לתוכנת Excel, וניתן להפעיל משפטי SQL באקסס (Embedded SQL) על בסיס הנתונים שקיים במערכת.
יש ב-VBA יכולת להשתמש (אך לא ליצור) בטכנולוגיית ActiveX/COM ובקובצי DLL, ובגרסות מאוחרות יותר נוספה תמיכה עבור מודול מחלקתי.
ה-VBA מובנה בתוך רוב תוכנות Microsoft Office, לרבות יישומי Office for Mac OS X (חוץ מהגרסה 2008) ויישומים אחרים של מיקרוסופט, כגון Microsoft MapPoint וMicrosoft Visio, פבלישר וMicrosoft Outlook, והוא מיושם לפחות באופן חלקי ביישומים אחרים, כגון אוטוקאד, WordPerfect ו-ArcGIS.
למעשה כל חברה שרוצה להשתמש ב-VBA להרחיב ולהגמיש את יכולות התוכנות שהיא מייצרת, יכולה לרכוש רישיון ממיקרוסופט להשתמש בשפה ובסביבת הפיתוח שלה בזמן ריצה.
באמצעות ה-VBA מתכנתים וגם חברות צד שלישי מספקות מודולים שונים, המרחיבים את היכולות של תוכנות האופיס.
כך למשל מט"ח יצרה את תוכנת נקדן טקסט - כלי ניקוד אוטומטי באמצעות VBA כתוסף לתוכנת הוורד.
תוכנת אקסס מגיעה עם שפע של אשפים שנוצרו בשפה זו בידי מיקרוסופט עצמה, וקיימים באקסס מספר רב של אשפים שנוצרו בידי חברות צד שלישי, שנועדו להקל על ההליך של פיתוח מסדי נתונים בהיבטים השונים.
אך לא רק מתכנתים משתמשים בשפה זו, אלא למעשה כל משתמש שיוצר מאקרו בוורד או באקסל, יוצר למעשה ללא ידיעתו שגרה בשפה זו, שמקליטה את רצף ההוראות שנתן לתוכנה ושומרת אותם לשימוש עתידי.
תחביר השפה דומה מאוד, אם לא זהה לשפת ויז'ואל בייסיק.
מסגרת קידוד השפה היא מודולים ומודולי מחלקה (מימוש חלקי של תכנות מונחה עצמים) שבהן יכול להיכתב הקוד.
ניתן לעשות שימוש במשתנים גלובליים שיוכרו בכל מרחב התוכנה.
השפה תומכת בקבועים, אופרטורים (שפועלים גם על סיביות), משתנים, Enumeration, מבנים (Type), פונקציות (Function), שגרות (Sub).
מלבד המשתנים הפרימיטיביים בשפה זו יש תמיכה במשתנים מורכבים כתאריך (Date), מטבע (Currency), אובייקט (Object), משתנה (Variant), שמשתנה לפי טיפוס הערך, ויכול להכיל ערך מכל סוג ומשתנה אוסף (Collection) שיכול להכיל איברים שונים.
במקרה שלא הוגדר משתנה באופן מפורש, הוא יהיה מסוג Variant.
ניתן לא להגדיר באופן מפורש משתנה, והשפה תבחר את הטיפוסיות של המשתנה לפי ההשמה הראשונה.
כאשר ישנה השמה מטיפוס לטיפוס יתבצע קסטינג אוטומטי אם הדבר אפשרי, דבר שהוא שימושי מאוד בהעברת נתונים ממשתנים לפקדים.
קיימת גמישות בהשמה בין משתנים, וניתן לבצע אפילו השמה בין משתנה מחרוזת ובין משתנה מספרי, ואף לבצע השמה של מחרוזת למערך של בתים (כפי שמוצג בדוגמה הבאה).
תחביר השפה קצת מסורבל, כך למשל לא ניתן להגדיר ולאתחל משתנה באותה שורה, לא ניתן להגדיר משתנה בתחילת לולאת FOR, ולא קיימים חלק מהאופרטורים המקובלים.
ניתן להפעיל בשפה זו הרחבות שונות שנוצרו למערכות דומות במטרה להוסיף לה יכולות למשל:
Microsoft Internet Controls: מאפשר גישה לפקד דפדפן אינטרנט לגלישה באתרים.
FSO - ספריה לעבודה עם קבצים
VBSCRIPT - ספריה לשימוש בביטויים רגולטורים
כמו בכל שפת תכנות נפוצה, ניתן ליצור פקודות מאקרו זדוניות של VBA.
אך קל במיוחד להפיץ קוד כזה בתוכנות נפוצות שתומכות ב-VBA, כיוון שקל להסליק קוד זדוני במסמך וורד או מצגת פאואר-פוינט.
במצב כזה רוב תכונות האבטחה טמונה בידיו של המשתמש.
אפשרויות הנגישות של יישום המארח VBA מוטלות על המשתמש, שיכול מראש לקבוע את ההרשאה של פקודות המאקרו.
משתמשי קצה יכולים להגן על עצמם מפני תקיפה על ידי השבתת פקודות מאקרו מלפעול ביישום, או על ידי מתן הרשאה למסמך כדי להפעיל קוד VBA, רק אם הם בטוחים באמינות המקור של המסמך.
בגרסאות החדשות של אופיס, פקודות המאקרו מושבתות כברירת מחדל.
ומוצגת הודעה למשתמש שמודיעה לו כי במסמך מוטמעות פקודות מקרו, ושהוא נדרש לאשר את הפעלתן במידה והוא נותן אמון במפיץ המסמך.
במסמך וורד פשוט או מצגת פאורפוינט רגילה בדרך כלל אין צורך להטמיע פקודות מקרו והימצאותן מעוררת חשד שמא מדובר בקוד זדוני.
VAZ 2101 היא מכונית נוסעים סובייטית ממשפחת מכוניות "ז'יגולי" שהייתה מיוצרת במפעל אווטוואז בעיר טוליאטי במהלך השנים 1970–1988. במהלך תקופה זו בקו הייצור של המפעל נבנו כ-4.85 מיליון מכוניות.
בשנת 2000 המכונית זכתה בתואר "מכונית הטובה של המאה ה-20 ברוסיה".
בשפת העם המכונית מכונה "קופייקה".
ב-11 באוגוסט 1996 נחתם הסכם בין ברית המועצות לבין חברת פיאט על הקמת מפעל לייצור מכוניות חדש.
בהתאם להסכם המפעל היה צריך לייצר מכונית על בסיס פיאט 124 עם התאמות נדרשות.
המכוניות הראשונות נבנו ב-19 באפריל 1970. באוגוסט קו הייצור עבר לייצור סדרתי.
כבר מתחילת הדרך היה ברור שצריך להתאים את המכונית האיטלקית לדרכים ירודות בברית המועצות ויכולת תחזוקה של המוסכים.
לצורך כך שונתה מתכונת הבלמים האחוריים, החוגון ומערכת ההילוכים.
בסך הכול נכנסו כ-800 שינויים במכונית האיטלקית שהייתה בסיס למכונית הסובייטית.
המכוניות הייתה פריצת דרך בשוק הסובייטי.
איכות הייצור אפשרה כבר בתחילת שימוש במכונית לנצל אותה במלואה, במהירויות גבוהות לא היה רעש חזק בסלון המכונית, המכונית צוידה במערכת חימום הסלון ולא הייתה בעיה גדולה בהתנעת המכונית בחורף.
לראשונה למכוניות סובייטיות הותקנה מערכת קירור מתקדמת.
לאור יתרון גדול של המאייד שהותקן במכונית זו עד מהרה הוא עבר למכוניות מייצור מוסקביץ'.
למרות שנפח המנוע היה קטן יחסית למכוניות סובייטיות אחרות המכונית הייתה חזקה מספיק וללא בעיה הסתדרה עם עליות ודרכים קשות.
VAZ-2101 - הדגם הבסיסי שהיה מיוצר עד לשנת 1983
VAZ-21011 - דגם עם מנוע חזק יותר בעל נפח 1.3 ליטר ושינויים שונים ששיפרו את המכונית
VAZ-2101-94 - דגם עם מנוע של 1.5 ליטר לצורכי מערכת הביטחון
Lada 1200 - דגם המיועד לייצוא.
בשנות ה-70 מכוניות השתתפו במרוצי ראלי בינלאומיות וזכו בפרסים.
VAZ 2106 היא מכונית נוסעים סובייטית ממשפחת מכוניות "ז'יגולי" שיוצרה במפעל אווטוואז בעיר טוליאטי במהלך השנים 1975-2006. במהלך תקופה זו נבנו כ-4.3 מיליון מכוניות בקו הייצור של המפעל בטוליאטי ובמפעלים נוספים.
בשפת העם המכונית מכונה "השישייה".
ב-11 באוגוסט 196 נחתם הסכם בין ברית המועצות לבין חברת פיאט על הקמת מפעל לייצור מכוניות חדש.
בהתאם להסכם, היה על המפעל לייצר מכוניות על בסיס פיאט 124 עם התאמות לפי דרישה.
המכוניות הראשונות היו מדגם VAZ 2101 ובמקביל אליהן, החל ייצור מכוניות מדגם משופר מסוג VAZ 2103. בשנת 1974 הוחלט שיש להתחיל בתכנון דגם חדש שיחליף את VAZ 2103. רוב השינויים, בנוסף למנוע חדש, התמקדו בהוזלת הדגם ובשינויי ייצוב.
כמו כן, הוחלט להתקין במכונית החדשה מנוע חזק יותר.
ייצור סדרתי של מכוניות מדגם VAZ 2106 החל ב-21 בפברואר 1976. במהלך שנות הייצור הוכנסו מספר שינויים, כגון שינויים בצורת המכונית, שינויים במערכת הבלמים ומעבר לתיבת הילוכים בעלת 5 הילוכים.
בסוף המאה ה-20 ייצור מכוניות מדגם זה עבר למפעלים נוספים - בשנת 1998 החל ייצור במפעל בעיר סיזרן, ב-2001 בחרסון (אוקראינה) ובשנת 2002 באיז'בסק.
במפעל זה ייצור מכוניות מדגם VAZ 2106 נמשך עד לשנת 2006. הרכב הופיע כניידת של משטרת סנקט פטרבורג בסרט הג'יימס בונד, "גולדן איי" (1995).
במשך תקופה ארוכה (1976-1982) מכונית VAZ 2106 הייתה הדגם היוקרתי ביותר מתוצרת אווטוואז, בעקבות אמינותה ונוחות התחזוקה.
גם בתחילת שנות ה-2000, היה למכונית ביקוש בעקבות מחיר זול יחסית ועל אף שהיא כבר לא הייתה יכולה להתחרות עם מכוניות מדגמים שתוכננו בסוף המאה ה-20.
לארץ הגיעה VAZ 2106 בייבוא אישי בלבד עם גלי עלייה מברית המועצות בסוף שנות השמונים ובתחילת שנות התשעים.
VAZ 21060 - דגם עם מנוע מתקדם שיוצר במפעל באיז'בסק
VAZ 21062 - דגם בסיסי המותאם לארצות עם תנועה בצד שמאל.
VAZ 21064 - דגם VAZ 21063 המותאם לארצות עם תנועה בצד שמאל.
VAZ 21065 - דגם משופר שייצורו החל בשנת 1990 וכלל תיבת הילוכים עם 5 הילוכים.
VH1 Storyteller הוא אלבום ההופעה השני של אמן ההיפ הופ האמריקאי קניה וסט, שוחרר ב-5 בינואר 2010, על ידי חברת התקליטים Rock-A-Fella Records.
החברה הממלכתית הכל-רוסית לרדיו וטלוויזיה (VGTRK, ברוסית: ВГТРК, ראשי התיבות של Всероссийская государственная телевизионная и радиовещательная компания) היא תאגיד תקשורת רוסי וחברת החזקות בתחום התקשורת הגדולה במדינה.
מנכ"ל החברה — אולג דוברודייב.
החברה הוקמה על ידי הסובייט העליון של רוסיה ב-14 ביולי 1990. שמה המלא — תאגיד המדינה הפדרלי "החברה הממלכתית הכל-רוסית לרדיו וטלוויזיה" (ФГУП ВГТРК) ועם השנים הפכה לחברת החזקות התקשורת הגדולה ברוסיה עם עשרות ערוצי טלוויזיה פדרליים ואזוריים, תחנות רדיו ואתרי אינטרנט.
ב-13 ביולי 1990 הוקמה חברת הטלוויזיה והרדיו הממלכתיים של רוסיה (Гостелерадио), כגוף החזקות תקשורת ולמחרת הוקמה החברה הממלכתית הרוסית לשידורי רדיו וטלוויזיה (ВГТРК) - חברת החזקות תקשורת של המדינה.
יושב ראש הסובייט העליון, בוריס ילצין הורה לראש הממשלה דאז, איוואן סילאייב למצוא בניין שממנו תוכל לשדר החברה וערוציה.
ב-8 במאי 1998 הוקמו חברות-בת לשידורי טלוויזיה ורדיו ב-88 מחוזות רוסיה, חברות שהוכפפו לחברה הממלכתית הרוסית לשידורי רדיו וטלוויזיה (ВГТРК) ואִפשרו הקמת ערוצי בת אזוריים ובכך החל הערוץ לשדר ב-54 שפות עממיות ברוסיה, כשהחברה הופכת לחברת החזקות התקשורת הגדולה באירופה.
בשנת 2012 עברה החברה מיתוג מחדש.
סמל החברה שונה ועיצוב הרקע לערוצי הטלוויזיה שונה אף הוא.
בשנת 2014 לאחריות החברה עבר הקרן הממלכתית לתוכניות רדיו וטלוויזיה.
Вести.ru — פורטל חדשות מרכזי
Travel.vesti.ru — פורטל חדשות תיירות
russia.tv — הערוץ הרשמי של רשת רוסיה-1 ומהווה גם ספק שירותי הזרמת מדיה
שם היו"ר התחלת כהונה סיום כהונה הערות אולג פופצוב 1990 1996 אדוארד סגלאייב 1996 1997 ניקולאי סוואנידזה 1997 1998 מיכאיל שבידקוי 1998 2000 מונה לאחר מכן לשר התרבות אולג דוברודייב 2000 מכהן ניהל קודם לכן את ערוץ NTV
VEB ארנה הידוע כארנה צסק"א הוא אצטדיון רב תכליתי בנפת חורושיובסקי, מוסקבה המכיל 30,457 מקומות ישיבה ומהווה את מגרשהּ הביתי של צסק"א מוסקבה מאז ספטמבר 2016.
הבנייה החלה בתחילת מאי 2007 במקום האצטדיון הישן שנהרס.
עלות הבנייה הגיעה ל-350 מיליון דולר ופתיחתו הרשמית נערכה ב-23 באוגוסט 2016.
האצטדיון המקורי, אצטדיון צסק"א פסצ'אנויה ע"ש גריגורי פדוטוב, נפתח בשנת 1961 והכיל 10,000 מקומות ישיבה.
האצטדיון שימש כאצטדיון הבית של צסק"א בשנים 1974–2000 ובשנת 2000 נסגר האצטדיון והוא נהרס ב-2007.
במאי 2007 החלה העבודה לבניית האצטדיון החדש במימון VEB, שעל שמו נקראת הארנה.
משחק הבכורה בו נערך ב-10 בספטמבר 2016 במשחק ידידות של צסק"א מול צ'לסי.
סמוך לאצטדיון ישנם 1,500 מקומות חנייה.
ב-7 באוגוסט 2020 יארח את הסופר קאפ הרוסי בכדורגל.
VEB (רשמית: VEB.RF; ברוסית: ВЭБ.РФ) הוא תאגיד ממלכתי רוסי לענייני השקעות, שאורגן מחדש בשנת 2018 לאחר שפעל בעבר כבנק פיתוח ממשלתי רוסי, שהוקם בשנת 1987 לצורך מימון פרויקטים כלכליים ולפיתוח כלכלת ברית המועצות ולאחר מכן (לאחר התפרקות ברית המועצות) פיתוח כלכלת רוסיה.
בשנת 1922 הקים היזם השוודי אולוף אשברג את הבנק הבינלאומי הראשון של ברית המועצות, רוסקומבנק ("הבנק המסחרי הרוסי").
בשנת 1924 שונה שמו של הבנק ל"ונשטורגבנק" (Внешторгбанк; "הבנק לסחר חוץ של ברית המועצות"), כבנק מניות משותף.
שמו שונה בהמשך ל"ונשאקונום בנק" ("הבנק לענייני כלכלת חוץ") בשנת 1988.
בשנת 2002, הבנק עבר ארגון מחדש והגביר את מאמציו לשרת בתוכניות ממשלתיות, צמצם את היקף עסקיו המסחריים והעניק עדיפות גבוהה יותר לתמיכה ברפורמות המבניות של הממשלה.
באפריל 2002 מונה הבנק לגוף המרכזי להשקעות בנכסי קרן הפנסיה בניירות ערך הנקובים במטבע חוץ ובינואר 2003 הוקמה יחידה מבנית מיוחדת לטיפול בקרנות פנסיה; בהמשך הפך הבנק לחברה לניהול נאמנות האחראית על השקעת קרנות הפנסיה של רוסיה.
בשנים 2005–2006, הן נכסיו והן התחייבויותיו של הבנק הוכפלו מסכום של כ-6 מיליארד דולר ל-12 מיליארד דולר והכנסותיו עלו מ-239 מיליון דולר ל-301 מיליון דולר.
באפריל 2007, הדומה הממלכתית של הפדרציה הרוסית העבירה את החוק הפדרלי "אודות הבנק לפיתוח", שהסדיר את התנאים החוקיים לפעולותיו של הבנק והפך אותו לבנק ממלכתי לפיתוח.
ביולי 2014, מחלקת האוצר של ארצות הברית הטילה סנקציות כלכליות שהגבילו מאוד אנשים וגופים אמריקאים לנהל יחסים עם הבנק לאחר המעורבות הרוסית בשנת 2014 באוקראינה.
בשנים 2014–2017 הוציא משרד האוצר הרוסי 10 מיליארד דולר לצורך מימון תקציב הבנק.
בשנת 2015 נציג הבנק בארצות הברית יבגני בוריאקוב נעצר והואשם בריגול.
הנהלת הבנק טענה שיש לו חסינות בהיותו "עובד ממשלת רוסיה".
במרץ 2016 הובטח לבנק חילוץ של 2.2 מיליארד דולר מממשלת רוסיה.
סרגיי גורקוב, בכיר לשעבר בסברבנק, מונה להוביל את VEB ולקדם אסטרטגיה מהפכנית, שכללה מכירת נכסים.
הממשלה הציעה במקור את התפקיד להרמן גרף, שדחה את התפקיד והמשיך לשמש כמנכ"ל סברבנק.
במרץ 2017 הטילה אוקראינה סנקציות על הבנק (ובנקים אחרים בבעלות רוסיה שפעלו באוקראינה כמו סברבנק, VTB, בנק VS, "פרומאינווסט בנק" ובנק BM) כחלק מהמשך הסנקציות שלה על רוסיה בגין סיפוח חצי האי קרים ומעורבותה של הממשלה במלחמה בדונבאס.
לאחר מכן, הבנק ניסה למכור את חברת הבת האוקראינית שלה, אך ללא הצלחה.
בשנת 2017 עמד חוב הבנק על 17 מיליארד דולר, כולל 14.2 מיליארד דולר באוקראינה.
בינואר 2017 פרסם גורקוב את "אסטרטגיית 2021" של הבנק, שחזה הקלה בסנקציות, חידוש ההלוואות בארצות הברית והעברת הסיכונים מתקציב הממשלה.
על פי דו"ח שפרסם הניו יורק טיימס במאי 2017, 40% מהלוואות הבנק היו בסכנת חדלון.
התאגיד הממשלתי לפיתוח (משנת 2018)
במאי 2018 מונה איגור שובאלוב, לשעבר סגן ראש ממשלת רוסיה, להחליף את גורקוב כיו"ר החדש של VEB.
הרווח הנקי לשנת 2018 הסתכם ב-3.85 מיליארד רובל לאחר הפסד של 200,4 מיליארד רובל שנה קודם לכן.
הרווח הנקי ברבעון הראשון של 2019 עמד על 17.6 מיליארד רובל.
בשנת 2019, לאחר תקופה ארוכה שבה VEB.RF במקום לממן פרויקטים חדשים עסקה בטיפול בנכסים במצוקה, החלו להופיע פרויקטים חדשים של השקעות.